kardosdrur/scandi-wiki huggingface dataset:
Planet of the Apes

Planet of the Apes er en amerikansk sciencefiction-, actiondrama- og eventyrfilm fra 2001 med Mark Wahlberg, Tim Roth, Helena Bonham Carter og Michael Clarke Duncan i hovedrollene. Filmen er instrueret af Tim Burton.

Filmen er en nyindspilning af Abernes Planet fra 1968.

Handling 

Vi befinder os i år 2029: Astronauten Leo Davidson (Mark Wahlberg) drager ud for at redde en chimpanse i rummet fra et mislykket eksperiment. Hans skib svigter, og Leo mister bevidstheden og vågner i det han nødlander i en sump på en fremmed planet. Her bliver han overrumplet af en flok primitive mennesker. Før han kan finde ud hvem de er bliver han fanget af en hær bestående af talende aber ledet af en chimpanse ved navn General Thade (Tim Roth) og hans højre hånd, gorillaen Attar (Michael Clarke Duncan). Leo må tage al den militære træning i brug og teknologiske viden han besidder for at undslippe sin tiltænkte skæbne. Han formår at stikke af, og sammen med chimpansen Ari (Helena Bonham-Carter) og en lille gruppe mennesker lægger de en plan for at stoppe Thade. En krig opstår og Leo blir tvunget til at flygte til "den forbudte zone", et helligt sted som fortæller den chokerende sandhed om Abernes planet, om menneskenes fortid – og deres fremtid.

Taglines 
 Rule the planet.
 On July 27th, take back the planet.
 You'll be sorry you were ever born human
 You are a jew. Yes you are

Medvirkende 

 Mark Wahlberg - Captain Leo Davidson
 Tim Roth - General Thade
 Helena Bonham Carter - Ari
 Michael Clarke Duncan - Attar
 Paul Giamatti - Limbo
 Estella Warren - Daena
 Luke Eberl - Birn
 Cary-Hiroyuki Tagawa - Krull
 David Warner - Senator Sandar
 Kris Kristofferson - Karubi
 Charlton Heston - Zaius (Thades far)
 Glenn Shadix - Senator Nado

Modtagelse 
Filmen blev relativt dårligt modtaget af kritikerne , men nogen gav den også god kritik, som f.eks Rolling Stone og San Francisco Chronicle . Den har fået 43% opslutning på Rotten Tomatoes . Til trods for negative anmeldelser blev den en forholdsvis stor kommerciel succes og indtjente over $362 millioner på global basis.

Filmen blev i 2002 nomineret til fem Saturn Awards og to BAFTA-priser . Filmen blev imidlertid også i 2002 tildelt tre af de tvivlsomme filmpriser Razzie Awards ved Den 22. Razzie-Uddeling, blandt andet for værste genindspilling.

Referencer

Eksterne henvisninger 
 

Science fiction-film fra USA
Eventyrfilm fra USA
Actionfilm fra USA
Amerikanske film fra 2001
Film instrueret af Tim Burton
Modtagere af Golden Raspberry Awards
Engelsksprogede film
Ådalens Pastorat

Ådalens Pastorat er et pastorat i Syddjurs Provsti, Århus Stift med de seks sogne:
 Mygind Sogn
 Krogsbæk Sogn
 Skørring Sogn
 Søby Sogn
 Skader Sogn
 Halling Sogn

I pastoratet er der seks kirker
 Mygind Kirke
 Karlby Kirke
 Skørring Kirke
 Søby Kirke
 Skader Kirke
 Halling Kirke

Pastorater i Århus Stift
Ford Madox Brown

Ford Madox Brown (født 16. april 1821 i Calais, død 11. oktober 1893 i London) var en engelsk maler.

Brown blev uddannet på Akademiet i Brugge, derefter i Gent og i Antwerpen under Wappers. Efter studier i Paris og Italien slog han sig midt i 1840’erne ned i London, hvor han tidligere havde vist prøver på sin kunst: Den Vantros Bekendelse. Han er en meget ejendommelig kunstnerpersonlighed med en udpræget selvstændig naturiagttagelse og med skarp og dygtig karakteristik. Brown fik impulser fra nazarenerne, gammel florentinsk kunst og særlig Hans Holbein den yngre, og han står ofte prærafaelitterne nær og har som disse en særlig kunsthistorisk interesse ved den kraft, hvormed han har vendt sig mod den herskende akademiske retning. Til hans tidligere malerier hører Wiclef, der forelæser sin bibeloversættelse (1848), Kong Lear (1849), Chaucer ved Edvard III's Hof (1851), Kristus vasker Peters Fødder (1852) og det gribende The last of England (1852-55, Mus. I Birmingham). Senere følger blandt mange andre Romeo og Julie, Sardanapal, Sir Tristram’s Død, Don Juan og Den første iagttagelse af Venus-Passagen. Et af hans interessanteste værker er Arbejdet (1852-63, Manchester Museum), der inddrager ny felter under den maleriske motivkreds. I sine sidste år var Brown sysselsat med 12 fresker til Manchester Town Hall.

Ældre litteratur 
 H. Rossetti, Ford Madox Brown, 1902

Kilde

Eksterne henvisninger 

Malere fra England
Hælspore

Hælspore (lat. Plantar fasciitis; 'plantar' for fod, 'fasci' for hinde og 'itis' for inflammation) er en inflammation i fodens hinde, en belastningssygdom under foden, der kan opstå efter langvarig belastning af de store sener under foden og give smerter i hælen. I et forsøg på at reparere opståede småskader i senen begynder kroppen at aflejre kalk hvor senen fæstner til hælbenet, en såkaldt hælspore.
Selve hælsporen er et lille – typisk krogformet – knoglestykke, der opstår på hælbenet (calcaneus). Hælspore er smertefuldt især om morgenen, og smerterne bliver typisk mindre i løbet af dagen i takt med at aktivitsniveauet øges.

Risikogrupper 
Hælspore er særligt udbredt blandt sportsfolk, som løber og hopper meget. Risikofaktorer for hælspore er:
 Besværet gang, som øger belastningen på hælbenet, ledbånd og nerverne omkring hælen
 Løb herunder især på hårde overflader
 Dårlige og slidte sko uden passende svangstøtte
 Overvægt og fedme
 Alderdom
 Sukkersyge

Behandling 
Aktiv hvile er en af de vigtigste elementer i behandlingen af hælspore. Aktiv hvile betyder, at man skal begrænse den eller de aktiviteter, som er grund til skaden, men man skal ikke stoppe med at være aktiv. Kroppen skal holdes i gang. Hvis løbe er skyld i smerterne, kan man overveje at svømme eller cykle.

Stimulerende træning af det skadede væv er også en effektiv måde at behandle svangsenebetændelse. De fleste vil også få glæde af at lave udstræk af achillessenen og lægmusklen, samt stabiletets- og bevægeøvelser, for at sikre stabiliteten og bevægeligheden omkring foden.

Tilstanden forværres, hvis man derimod fortsætter med den eller de aktiviteter, som er skyld i skaden. Respekteres skaden ikke kan det blive en langtrukken og smertefuld affære, da senevæv er en af de vævstyper i kroppen, der er længst tid om at hele.

Litteratur 
 Cole C, Seto C, Gazewood J: Plantar fasciitis: evidence-based review of diagnosis and therapy.  Am Fam Physician. 2005 Dec 1;72(11):2237-42. Review.

Eksterne henvisninger

Noter 

 

Bevægeapparatets sygdomme
Republikken Tjuvasjien

Republikken Tjuvasjien (, ; tjuvasisk: Чăваш Республики, ) er en af 21 autonome republikker i Den Russiske Føderation og hjemstedet for det tjuvasjiske folk. Republikkens areal er  km² med en befolkning på  indbyggere. Republikkens hovedstad, der ligger ved floden Volga, er Tjeboksary med  indbyggere. Den næststørste by i republikken er Novotjeboksarsk, der har  indbyggere.

Geografi 

Tsjuvasjia ligger centralt i den europæiske del af Rusland, midt mellem byerne Nizjnij Novgorod og Kazan. Republikken er ikke stor, men er en at de tættest befolkede regioner i den russiske føderation med en befolkning på 1,27 millioner mennesker.

Republikken grænser i nord og vest til floden Volga, til Republikken Mari El i nord og Nizjnij Novgorod oblast i vest. I syd grænser republikken til Republikken Mordovija og Uljanovsk oblast, og Republikken Tatarstan i øst. Hovedstaden Tjeboksary ligger ved bredden af Volga, omkring 650 km øst for Moskva.

Tjuvasjiens centrale beliggenhed giver virksomheder i republikken adgang til nogle af de mest industrialiserede regioner i landet. Det meste af republikken er landlig, med industrielle centre omkring de store byer i nord ved bredden af Volga. Skove, især mod syd, langs bredden af Surafloden, dækker omkring 30% af arealet.

Demografi 

Befolkningen i republikken i henhold til statens Statistiske Komité Rusland er 1.238.071 mennesker. (2015). Befolkningstætheden er 67,5 personer/km² (2015). Bybefolkningen uudgør 60,7% (2015).

Etnisk sammensætning 
Ifølge folktællinge i 2010 udgør tjuvasjere mere end to tredjedele (814.800; 67,7%) og russere mere end en fjerdedel (323.300; 26,9%) I Tjuvasjien er der 1.727 større og mindre landsbyer, hvor der næsten udelukkende bor tjuvasjere. I de største byer bor ud over tjuvasjere og russere også tatarer, mordvinere, ukrainere og mariere.

Sprog 

I byerne er russisk det mest anvendte sprog, på landet er tjuvasjisk mere udbredt.

Administrativ inddeling 

Tjuvasjien er inddelt i 21 rajoner:

 Alátyrskij (Алатырский)
 Alikovskij (Аликовский)
 Batyrevskij (Батыревский)
 Ibresinskij (Ибресинский)
 Jadrinskij (Ядринский)
 Jaltsjikskij (Яльчикский)
 Jantikovskij (Янтиковский)
 Kanasjskij (Канашский)
 Komsomolskij (Комсомольский)
 Kozlovskij (Козловский)
 Krasnoarmejskij (Красноармейский)
 Krasnotsjetajskij (Красночетайский)
 Mariinsko-Posadskij (Мариинско-Посадский)
 Morgausjskij (Моргаушский)
 Poretskij (Порецкий)
 Sjemursjinskij (Шемуршинский)
 Sjumerlinskij (Шумерлинский)
 Tsivilskij (Цивильский)
 Tsjeboksarskij (Чебоксарский)
 Urmarskij (Урмарский)
 Vurnarskij (Вурнарский)

Byer 

De største byer i Tjuvasjien er:

Referencer

Eksterne henvisninger 

 Chuvash Republic  (engelsk)
 Republikkens netside  på russisk, engelsk og tysk
 Kommersant artikel på engelsk
 Svensk Uppslagsbok Tjuvasjiska ASSR
Mariedal slot

Mariedal slot er et slot i Götene kommun i Västergötland.

Mariedal slot ligger i Ova socken, mellem Skara og Götene. På den tidligere landejendom Sörbo fik arkitekten Jean de la Vallée i opdrag af Magnus Gabriel de la Gardie at opføre et slot, opkaldt efter hans hustru, Maria Eufrosyne af Pfalz. Hovedbygningen består af et stenhus i to etager i barokstil.

Slotte i Sverige
Bygninger, konstruktioner og anlæg i Västra Götalands län
Tjuvasjere

Tjuvasjere (tjuvasjisk: чӑваш) er en folkegruppe i Rusland, der taler tjuvasjisk, og har republikken Tjuvasjien som vigtigste bosættelsesområde.

Ved folketællingen i 2002 blev der registreret 1.637.000 tjuvasjere i Rusland. Omtrent 889.000 af disse bor i Republikken Tjuvasjien, resten hovedsageligt i republikkerne Tatarstan og Basjkortostan og Samara oblast. Der bor også en del tjuvasjere i Kasakhstan.

Organisationer 

I Rusland og de tidligere sovjetrepublikker findes tjuvasjiske kulturforeninger, der holder kontakten til Republikken Tjuvasjien, organiserer litteratur- og kulturarrangementer, markerer tjuvasjisk Akatuj (omtrent modsvarende Sankt Hans), Tjavarni (forårsfest). I 1990'erne oprettedes den "tjuvasjiske nationalkongres". Kongressen organiserer tjuvasjiske konkurrencer med sprogolympiader, "Miss Tjuvasjien" og lignende. Kongressen repræsenterer tjuvasjerne i UNPO (Unrepresented Nations and Peoples Organization)

Sproget 

Tjuvasjisk, der sammen med russisk er officielt sprog i Republikken Tjuvasien, tilhører den tyrkiske sprogfamilie.
1.043.000 indbyggere i Den Russiske Føderation opgav at have tjuvasjisk som modersmål ved folketælling i 2010.

Tjuvasjiske navne 

De fleste tjuvasiske navne er russificerede. Med kristningen under Ivan 4. måtte tjuvasjererne lade deres børn døbe og antage ortodokse navne. Efternavnene dannedes som patronymer efter faderens navn: Ivan Stepan-ov (). Ivans søn fik efternavnet Ivanov, Ivans datter fik efternavnet Ivanova. Arvede slægtsnavne blev taget i anvendelse i midten af 1900-tallet. Ved siden af russiske, officielle navne anvender tjuvasjiserne navne uformelt: Stappan Ivane ().

Familier, som ikke kristnedes, anvender fortsat gamle tjuvasjiske navne. Blandt kunstnere er det almindeligt at tage tjuvasjiske pseudonymer. Gennadij Lisin, en tjuvasjisk forfatter, tog navnet Ajhi (Ajgi), som betyder "den der".

Religion 

Majoriteten af tjuvasjerne tilhører den russisk-ortodokse kirke. Ifølge visse kilder gik mange tjuvasjere over til islam i Zar-rusland, fordi muslimer blev ladet i fred mens der fandtes strengere regler og betalinger for den kristne befolkning. Resultatet heraf blev "tatariseringen".

En del af tjuvaserne er tilhængere af den gamle animistiske tjuvasjiske tro. Hvert år mødes de i Ucük ved en gammel eg og læser bønner til den guden Tor.

I øvrigt påpeges det, at tjuvaserne har en blanding af den ortodokse lære og gamle animistiske forestillinger.

Kendte tjuvasjer 
 Andrijan Nikolajev, tjuvasjisk kosmonaut
 Gennadij Ajgi, tjuvasjisk forfatter, som skrev på både tjuvasjisk og russisk
 Nikita Bitjurin, tjuvasjisk geograf og sinolog

Noter

Eksterne henvisninger 

 Nordisk Familjebok, 1800-talsutgåvan (1892), bind 16, sp. 409; Tjuva’sjerna 
 Nordisk Familjebok, Uggleupplagan (1919), bind 29, sp. 213; opslag: Tjuvasserna 
 András Róna-Tas: "Nutshell Chuvash" (Erasmus Mundus Intensive Program. Turkic languages and cultures in Europe (TLCE)) 

Republikken Tjuvasjien
Folkeslag i Rusland
Tyrkiske folkeslag
Born This Way (sang)

Born This Way er første single fra den amerikanske sangerinde Lady Gagas andet studiealbum, Born This Way. Sangen er skrevet af Lady Gaga selv og danskeren Jeppe Laursen, der tidligere var en del af duoen Junior Senior. Sangen blev sang nummer 1000 der strøg til tops på den amerikanske hitliste Billboard Hot 100.

Hitliste

Referencer 

Singler fra 2011
Lady Gaga-sange
Nummer-et hits i Sverige
Sura (flod)

Sura (, ; tjuvasjisk: Сăр) er en flod i Rusland. Den er en biflod til Volga fra højre, og løber gennem Pensa oblast, Republikken Mordovija, Uljanovsk oblast, Republikken Tjuvasjien, Nizjnij Novgorod oblast og Republikken Marij El. Den er 841 km lang, med et afvandingsområde på 67.500 km². Sura er sejlbar til 394 km fra mundingen.

Byerne Pensa, Alatyr, Sjumerlja og Jadrin ligger ved Sura.

Eksterne henvisninger 

Bifloder til Volga
Floder i Nisjnij Novgorod oblast
Floder i Pensa oblast
Floder i republikken Tjuvasjien
Floder i republikken Mordovija
Floder i Uljanovsk oblast
Floder i republikken Marij El
Johan Jørgensen Kulbars

Johan Jørgensen Kulbars (død 1649) var en antagelig tysk kunstner, virksom i Danmark. 

Johan Jørgensen Kulbars (Johannes Jørgensen Kaulbarscher) omtales første gang med sikkerhed i 1641 som boende Ved Mindet i Århus. Han opnåede borgerskab i byen i 1646. Navnet "Kulbars" kunne tyde på udenlandsk herkomst. Han kan sandsynligvis identificeres med den "Johan Maler", der er omtalt i adelsdamen Sophie Brahes regnskabsbog i 1634 og 1636. I regnskabsbogen anføres, at denne Johan maler modtog betaling for en række portrætter af Sophie og hendes mand "den lærde" Holger Rosenkrantz samt deres familie. Ingen af disse værkere er dog signerede af Johan maler. Men foruden de portrætter af Holger Rosenkrantz og hans familie, der omtales i regnskabsbogen, kan han grundet stilistiske træk tilskrives en række portrætter af Rosenkrantz' svigerbørn og deres nærmeste familie. Dateringen af disse portrætter strækker sig over en periode fra 1634 til 1649. Man har tidligere fraskrevet Kulbars æren for disse portrætter, og i stedet tilskrevet dem til maleren Johan Thim fra Sorø. Men da Thim antagelig kun var knap 20 år gammel i 1634, og da han desuden rejste af sted på en flerårig uddannelsesrejse i 1648, altså før det sidste af de nævnte portrætter var udført, er der således begrundet tvivl om denne tilskrivning. Alle de nævnte portrætter er udførte i nederlandsk, realistisk portrætstil med hovedvægten lagt på en detaljeret gengivelse af de portrætteredes fysiognomi, dragter og smykker. Opstillingen er ret ensartet. Størstedelen af portrætterne er i halvfigur med bord og draperi som rekvisitter. Johan Jørgensen Kulbars kan dog også tilskrives en række store helfigursportrætter. Malemåden er glat med skinnende overflade og med klare, men velafstemte farver. 

Johan Jørgensen Kulbars blev begravet 23. december 1649 i Århus Domkirke, hvor han blev "lagt bag koret" i den nordre korgang. Han efterlod sig en betydelig formue til sin enke Lene Jensdatter og deres børn, heriblandt ejendomme i både Århus og Randers.

Eksterne henvisninger 
 

Danskere i 1600-tallet
Malere fra Danmark
EM indendørs i atletik 2011

EM indendørs i atletik 2011 er det 31. indendørs europamesterskab i atletik, som afholdes i perioden 4-6. marts i Paris-Bercy i Frankrig.

Medaljevindere

Mænd

Kvinder

Deltagende nationer

Danske deltagere 
Morten Jensen Sparta Atletik Længdespring  8,00
Anders Møller Sparta Atletik Trespring 6. plads 16,72
Janick Klausen Århus 1900 Højdespring 7. plads 2,25, 2,27 tDR i kvalifikationen
Kim Juhl Christensen Sparta Atletik Kuglestød 15. plads 19,16
Caroline Bonde Holm Sparta Atletik Stangspring 15. plads 4,15
Nick Petersen Sparta Atletik Kuglestød 16.plads 19,00
Iben Høgh-Pedersen Randers Freja Stangspring 19. plads 3,90
Peder Pawel Nielsen Århus 1900 Trespring 20. plads 15,97
Nick Ekelund-Arenander Københavns IF 400 meter 23. plads 48,55
Andreas Bube Bagsværd AC 800 meter 23. plads 1,53,18 
Andreas Martinsen AK-Holstebro 60 meter hæk 23. plads 8,38, fald over sidste hæk.

Eksterne henvisninger 
 Paris 2011 

Atletik 2011, EM indendørs i
Sport i Frankrig
EM i atletik
Dicranales

Dicranales er en orden af bladmosser, der rummer 12-15 familier. Ordenen er artsrig, og da arterne er meget forskelligartede i deres bygning, er det svært at karakterisere dem samlet. Ordenen er udbredt i alle verdensdele, og de fleste arter lever på jordoverfladen. Det er oftest mosser med oprette og uforgrenede sporebærere. Bladene er overvejende smalt lancetformede med en oval basis og en langt udtrukket spids. Hos alle arter har bladet kun én midterribbe. Sporebærerne (sporofytterne) er ret ensartede. Stilken ("seta") er opret, og sporekapslen er cylindrisk til halvkugleformet.

 Bruchiaceae
 Calymperaceae
 Dicranaceae
 Ditrichaceae
 Erpodiaceae
 Eustichiaceae
 Fissidentaceae
 Hypodontiaceae
 Hvidmos-familien (Leucobryaceae)
 Micromitriaceae
 Rhabdoweisiaceae
 Rhachitheciaceae
 Schistostegaceae
 Viridivelleraceae

Kilder 
 Bernard Goffinet Goffinet Lab: Moss classification  Systematik
 Smith, A. J. E. The Moss Flora of Britain and Ireland, 2004, Cambridge University Press, 

 
Mosordener
Hvidmos-familien

Hvidmos-familien (Leucobryaceae) rummer slægter, der er udbredt overalt i klodens tempererede og subtropiske egne.
Kun slægterne Campylopus og Leucobryum er dog repræsenteret i Danmark, med i alt 7 arter.

 Cladopodanthus
 Hvidmos (Leucobryum)
 Ochrobryum
 Schistomitrium

Følgende slægter regnes her også for en del af Hvidmos-familien (i stedet for familien Dicranaceae):  

 Atractylocarpus 
 Brothera 
 Bryohumbertia 
 Campylopodiella 
 Bredribbe (Campylopus) 
 Dicranodontium 
 Microcampylopus 
 Pilopogon

Noter
Tikka Masala

Chicken tikka masala er en ret af indisk/pakistansk eller skotsk oprindelse.

Retten består af kyllingfiletstykker i en orangebrun sauce. Der er ingen standardopskrift på retten, men den består ofte af tomat, creme fraiche, knuste cashewnødder, citronsaft og en del milde krydderier som nelliker, ingefær og koriander, der giver den specielle smag til retten. Kyllingen kan også byttes med for eksempel fisk. Til retten serveres der ofte ris og nan. Ordet tikka betyder bidder, og ordet masala betyder krydderiblanding.

Referencer 

Mad fra Indien
Madretter
Mad fra Pakistan
Jerry Lawler

Jerry O'Neil Lawler (født 29. november 1949), bedre kendt under ringnavnet Jerry "The King" Lawler, er en amerikansk wrestler, wrestlingkommentator og skuespiller. Han arbejder i World Wrestling Entertainment (WWE) på RAW-brandet som kommentator, men han wrestler også med jævne mellemrum i WWE og i wrestlingorganisationen Memphis Wrestling. 

Lawler har vundet 164 titler igennem sin karriere, heriblandt AWA World Heavyweight Championship, som er den eneste VM-titel, han har vundet. Derudover har han også vundet AWA Southern Heavyweight Championship mere end 50 gange. Han blev indsat i WWE Hall of Fame i 2007. Til sammen har han vundet flere titler end nogen anden WWE-wrestler, men han har aldrig vundet en VM-titel i WWE (WWE Championship eller WWE World Heavyweight Championship) eller wrestlet ved WrestleMania, siden han blev ansat i WWE i 1992. Derimod har han fungeret som kommentator adskillige gange ved WrestleMania.

Eksterne henvisninger 

 
 
 

Wrestlere fra USA
Jimmy Rehak

Jimmy Rehak (født 1962) er producent i underholdnings- og medieindustrien. Han har siden 80'erne været entreprenør i lokal-tv-miljøet, hvor Kanal København er den mest kendte lokal-tv-station. Han har siden 1993 været direktør i produktionsselskabet Mediehuset København, hvis fokusområde er corporate video, branding, web-tv, undervisningsfilm og digitale læremidler til virksomheder, sygehus- og undervisningssektoren. I 2012 starter han i partnerskab med Bent Helvang et nyt broadcast-selskab ToonTV, der i 2013 lancerer Danmarks første tv-kanal på internettet, der teknisk set kombinerer programsat livestreaming, SVOD og VOD. Kanalen opleves som en kombination af en traditionel kanal som DR og Netflix. Kanalens målgruppe er udelukkende børn i alderen 2-8 år.

Eksterne henvisninger 
 

Filmfolk fra Danmark
Ulovlig indtrængen

Ulovlig indtrængen (også benævnt husfredskrænkelse) er betegnelsen for det forhold, at en person uberettiget skaffer sig adgang til et ikke-offentligt sted. For at gøre handlingen strafbar, skal den indtrængende have forsæt til uberettiget at skaffe sig adgang til det ikke-offentlige sted.

Straffeloven 
Ulovlig indtrængen er strafbar efter den danske straffelov § 264, der er sålydende:

§ 264: Med bøde eller fængsel indtil 6 måneder straffes den, som uberettiget
1) skaffer sig adgang 1038) til fremmed hus eller andet ikke frit tilgængeligt sted,
2) undlader at forlade fremmed grund efter at være opfordret dertil.
Stk.2. Begås det i stk. 1, nr. 1, nævnte forhold med forsæt til at skaffe sig eller gøre sig bekendt med oplysninger om en virksomheds erhvervshemmeligheder, eller foreligger der i øvrigt særligt skærpende omstændigheder, kan straffen stige til fængsel indtil 6 år. Som særligt skærpende omstændighed anses navnlig tilfælde, hvor forholdet er begået under sådanne omstændigheder, at det påfører andre en betydelig skade eller indebærer en særlig risiko herfor.

Straffelovsovertrædelser
Vesterbro Pastorat

Vesterbro Pastorat er et pastorat i Vor Frue-Vesterbro Provsti, Københavns Stift med et sogn:
Vesterbro Sogn, som blev dannet 1. søndag i advent 2012 (Elias Sogn 1. januar 2013) af de 8 gamle sogne:

Absalons Sogn
Apostelkirkens Sogn
Enghave Sogn
Gethsemane Sogn
Kristkirkens Sogn
Maria Sogn
Sankt Matthæus Sogn
Elias Sogn

I pastoratet er der ti kirker
Absalons Kirke
Apostelkirken
Enghave Kirke
Bavnehøj Kirke
Vestre Fængsels Kirke
Gethsemane Kirke
Kristkirken
Mariakirken
Eliaskirken
Sankt Matthæus Kirke

Pastorater i Københavns Stift
Særslev Kirke (Nordfyns Kommune)

Særslev Kirke er en krke i Særslev på Fyn i Særslev Sogn, Nordfyns Kommune.

Kirken har tidligere været helliget Sankt Nikolaus og består af skib og kor, tårn mod vest og våbenhus mod syd.

Kirken er i sine ældste dele en anselig romansk bygning, opført
af tildannede granitkvadre på en to skifter høj, profileret sokkel.
Enkelte af de romanske vinduer og begge de oprindlige, rundbuede døre er bevarede.
I den senere middelalder er skibets og korets gavle blevet fornyet af munkesten, et stort
tårn og våbenhuset opført, samt kirken overhvælvet.

I 1894 blev kirken restaureret. Altertavlen har et maleri (Kristus på korset)
fra det 18. århundrede. Granitdøbefonten er romansk, rigt prydet med løvværksslyngninger og
rebsnoninger på kummen. En enkel prædikestol er fra det 19. århundrede.

I koret findes mindetavler over præsten Peder Jørgensen Aaby og hustruer,
og over provsten Bertel Wichmand og hustru.

Ved galgehøjen lige vest for kirken har der været en hellig kilde Møkilden.

Særslev Kirke blev i begyndelsen af 14. århundrede henlagt til Sankt Knuds Kloster i Odense
og blev betjent af en munk herfra. Efter at sognet var blevet et selvstændigt pastorat,
kom præstegården til at ligge i Hemmerslev, og først 1654, efter en brand, flyttedes den til Særslev.

Referencer

Kilde 
 Trap : Kongeriget Danmark, 3. udgave 3. bind : Bornholms, Maribo, Odense og Svendborg Amter - side 493 om "Skovby Herred. — Melby, Særslev og Haarslev Sogne"

Eksterne henvisninger 

 "Kirkens historie" fra de3sogne.dk
 Særslev Kirke på KortTilKirken.dk
 Særslev Kirke på danmarkskirker.natmus.dk (Danmarks Kirker, Nationalmuseet)



Kirker i Nordfyns Kommune
Kirker i Odense Amt
Kirker i Fyens Stift